钦定古今图书集成/理学汇编/学行典/第212卷 > 阮贡
## 钦定古今图书集成/理学汇编/学行典/第212卷 > 阮贡

按《福宁州志》：“阮贡三岁孤。母卓氏力贫守志，贡事之
尽孝。母病，汤药必亲尝，目不交睫者逾月，吁天乞减
己寿以延母寿。母八十卒，居丧尽礼，蔬食水饮百馀
日，卧起棺旁，朝夕哀恸，群鸟集其屋者三。既葬，刻木
为母像，事之如生。有遗发宝藏，不忍弃所居。延火，贡
惟奉母像及遗发以避，贫益甚，奉像益谨，三十年如”
一日。州判李长为之市屋给粟，且躬礼焉。